hotchpotch/miracl-hf-unified huggingface dataset:
Racha (elokuva)
Racha tai Rachcha () on vuonna 2012 ilmestynyt telugunkielinen elokuva, jonka on ohjannut Sampath Nandi. Pääosia esittävät Ram Charan ja Tamanna Bhatia. Elokuvan on tuottanut R. B. Choudary ja tuontantoyhtiö Mega Super Good Films.
Elokuva sai ensi-iltansa 5. huhtikuuta 2012. Sitä näytettiin joissakin teattereissa yli kolme kuukautta, joiden aikana se oli Andhra Pradeshin neljänneksi tuottavin elokuva. Elokuva julkaistiin DVD-formaatissa 18. heinäkuuta 2012.
Elokuvan soundtrack julkaistiin 11. maaliskuuta 2012 Hyderabadissa. Sen on säveltänyt Mani Sharma. Kappale ”Vaana Vaana” on uudempi versio Ram Charanin isän Chiranjeevin vuoden 1991 elokuvassa "Gang Leader" käytetystä kappaleesta.
The O2 Arena
The O2 Arena on Lontoossa sijaitseva monitoimihalli. Hallissa pelattiin kesäolympialaisten 2012 koripallon pudotuspelit. Olympialaisten aikana areena tunnettiin nimellä "North Greenwich Arena". The O2 Arenalla on järjestetty myös UFC -tapahtumia.
Scott Koziol
Scott Koziol on yhdysvaltalainen basisti. Hän soitti Linkin Park -yhtyeessä bassoa vuosina 1999–2001. Nykyään hänen sijassaan bassoa soittaa Dave Farrell.
Koziol soittaa bassoa yhtyeen ”One Step Closer” -musiikkivideolla. Hän toimi Linkin Parkissa väliaikaisena jäsenenä, ennen kuin Dave Farrell teki paluun yhtyeeseen.
H. G. Paloheimo (yritys)
H. G. Paloheimo Oy on suomalainen sijoitusyhtiö. Sen juuret ulottuvat vuoteen 1889, jolloin nuori pappi H. G. Paloheimo osti Santamäen tilan Lopen Launosen kylästä.
Yrityksellä oli useita laitoksia, kuten Santamäen tiilitehdas, kauppapuutarhoja, mylly, Riihimäen asemaravintola, Kormun ja Santamäen tilat Lopella sekä Mattilan tila Riihimäellä.
Sen tytäryhtiöitä ovat olleet:
Perustaja H. G. Paloheimo oli mukana myös perustettaessa Kajaanin ja Rauman puunjalostusteollisuuksia ja Riihimäen lasiteollisuutta.
Yhtiö on edelleen perheyhtiö. Nykyisin yhtiö keskittyy sijoitus- ja kiinteistöliiketoimintaan. H. G. Paloheimo Oy:n pääkonttori on Riihimäellä.
Mannerheimin patsas (Seinäjoki)
Mannerheimin patsas sijaitsee Seinäjoella Kirkkokadun ja Koulukadun kulmauksessa, Seinäjoen lyseon vieressä. Lauri Leppäsen veistämä patsas paljastettiin ensimmäisenä marsalkka Mannerheimin patsaana Suomessa 4. kesäkuuta 1955. Patsas pystytettiin ensin Seinäjoen Keskustorille ja siirrettiin nykyiselle paikalleen vuonna 1973. Mannerheimin puiston uudistuksessa 2014 veistos sai korkeamman jalustan ja pääsi hieman lähemmäs kadunreunaa (kuvassa patsas on vielä aiemmalla paikallaan).
Patsas on pystytetty sen muistoksi, että Suomen sisällissodan aikana Mannerheim piti päämajaansa paikkakunnista pisimpään Seinäjoella.
Monkey Business
Monkey Business tarkoittaa seuraavia asioita:
Jyväskylän Seudun Palloseura (jääpallo)
Jyväskylän Seudun Palloseura (JPS) on jyväskyläläinen jääpalloseura. Seura on perustettu vuonna 1962, ja jääpallotoiminta aloitettiin vuonna 1964. Seura jatkaa jääpallossa Jyväskylän Palloilijoiden (JyP) perinteitä . Ensimmäistä kertaa JPS on pelannut korkeimmalla sarjatasolla kaudella 1981–1982. JPS:n paras sijoitus Bandyliigassa on toinen sija kaudella 2013–2014. Joukkue pelaa kotiottelunsa Viitaniemen tekojääradalla. Naisten jääpallon Suomen mestaruuden JPS on voittanut vuosina 1985, 1989, 1990, 1991 ja 1992 . JPS voitti 10. marraskuuta 2013 ensimmäisen tittelinsä Varkaudessa pelatussa Suomen Cup -turnauksessa, jossa se voitti finaalissa Mikkelin Kampparit 6–1.
Jyväskylän Seudun Palloseura (jalkapallo)
Jyväskylän Seudun Palloseuran jalkapallojaosto on osa vuonna 1962 perustettua jää- ja jalkapalloseura Jyväskylän Seudun Palloseuraa. Jalkapallossa JPS:n edustusjoukkue pelaa Kolmosessa. JPS pelaa kotiottelunsa Vehkalammen kentällä.
Darcy LaPier
Darcy Lynn LaPier (s. 9. heinäkuuta 1965) on yhdysvaltalainen näyttelijä ja malli. Hän on ollut vaikutusvaltaisten miesten kanssa naimisissa. Ensimmäinen heistä oli Hawaiian Tropic -aurinkovoideyhtiön perustaja Ron Rice, jonka kanssa LaPier oli naimisissa vuosina 1991–1993. Heillä on yhteinen lapsi nimeltä Sterling (s. 1990). Helmikuussa 1994 LaPier meni näyttelijä Jean-Claude Van Dammen kanssa naimisiin Bangkokissa. Hän erosi Van Dammesta marraskuussa 1997 ja meni naimisiin vuonna 1999 Herblife-yhtiön perustajan Mark R. Hughesin kanssa, joka kuoli yllättäen heti seuraavana vuonna.
LaPier osallistui teini-ikäisenä kauneuskilpailuihin, kuten Miss Hawaiian Tropic, jossa hän tapasi tulevan aviomiehensä Ron Ricen.
Näyttelijänä LaPier teki uransa aikana lähinnä pieniä rooleja elokuvissa, kuten "Double Trouble", "Street Fighter" ja "".
SuperEnalotto
SuperEnalotto on Italiassa 3. joulukuuta 1997 lähtien pelattu lotto. Arvonta järjestetään tiistaisin, torstaisin ja lauantaisin klo 20:00 paikallista aikaa. Jättipotit ovat maailman suurimmat, ja todennäköisyydet voittaa ovat maailman pienimmät.
Luettelo New York Knicksissä pelanneista koripalloilijoista
Tämä on luettelo New York Knicksissä pelanneista koripalloilijoista.
Kurkumiini
Kurkumiini eli diferoyylimetaani on maustekurkuman ("Curcuma longa") juurista uutettavaa ainetta, jota käytetään elintarvikkeissa väriaineena. Kurkumiinin E-koodi on E 100.
Kurkumiinin on eräässä tutkimuksessa todettu säännöllisesti nautittuna estävän diabeteksen puhkeamisen.
Kurkumiinin uuttamisessa saa käyttää ainoastaan seuraavia liuottimia: etyyliasetaatti, asetoni, hiilidioksidi, dikloorimetaani, n-butanoli, metanoli, etanoli, heksaani, 2-propanoli.
Kurkumiinin kemiallinen kaava on CHO, moolimassa 368,38 g/mol ja CAS-numero 458-37-7. Yhdiste kuuluu kurkuminoidien aineryhmään, johon kuuluu myös demetoksikurkumiini CHO ja bisdemetoksikurkumiini CHO.
Stefanos Hirvonen
Stefanos Hirvonen (s. 26. joulukuuta 1961) on 
suomalainen kitaristi joka aloitti kitaransoiton vuonna 1975.
Hirvonen on vaikuttanut seuraavissa yhtyeissä:Hirvonen osallistui "Talent"-ohjelmaan vuonna 2011.
Nykyään Hirvonen tekee duokeikkoja Katri Somerjoen kanssa. Keikoilla Katri
ja Stefanos esittävät tekemäänsä folkmusiikkia.
Vinny Testaverde
Vincent Frank "Vinny" Testaverde (s. 13. marraskuuta 1963, Brooklyn, New York) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Ammattilaisurallaan Testaverde edusti urallaan seitsemää eri seuraa, ja hänet valittiin kahdesti NFL:n tähdistöotteluun Pro Bowliin.
Testaverde on NFL:n varaustilaisuuden ensimmäinen varaus vuodelta 1987.
Miamin yliopiston joukkueessa yliopistojalkapalloa pelannut Testaverde voitti viimeisellä yliopistokaudellaan parhaalle yliopistopelaajalle jaettavan Heisman Trophyn. Tampa Bay Buccaneers varasi hänet seuraavan kevään varaustilaisuuden ykkösenä.
Testaverde pelasi 21 kautta kestäneellä urallaan yhteensä seitsemässä eri NFL-seurassa. Hän lopetti uransa Carolina Panthersin riveissä vasta 44-vuotiaana, jolloin hän oli NFL-historian toiseksi vanhin ottelun aloittanut pelinrakentaja.
Kuulapuut
Kuulapuut ("Couroupita") on kukkivien kasvien suku huppukukkakasvien heimossa. Kaikki suvun kolme lajia ovat Väli- ja Etelä-Amerikan trooppisten sademetsäalueiden puita.
Kuulapuut ovat trooppisen sademetsän latvuskerroksen puita. Puiden lehdet ovat soikeita, ehytlaitaisia ja sijaitsevat versojen päädyissä 7–40 ryhmissä säteittäin. Kukinnot kasvavat yleensä rungossa, joskus myös suurissa vanhoissa oksissa. Kukinnot ovat terttuja. Kukat ovat tsygomorfisia, ja niissä on 6 terälehteä ja 6 verholehteä. Hedelmä on pyöreä ja kovakuorinen marja. Se on kypsyessään aukeamaton, mutta kuori saattaa haljeta hedelmän pudotessa kypsänä maahan. Hedelmässä on lukuisia yleensä 10–15 millimetriä pitkiä siemeniä. Hedelmän sisäosa muodostuu kuudesta lohkosta.
Kuulapuut kasvavat luonnonvaraisena Väli-Amerikasta El Salvadorista Etelä-Amerikkaan Amazonin alueelle. Ne ovat alankojen trooppisten sademetsien puita.
Kuulapuita tunnetaan kolme yleisesti hyväksyttyä lajia.
2012: Olympiaseikkailu
2012: Olympiaseikkailu () on BBC:n tuottama brittiläinen pseudodokumenttisarja, joka kertoo Lontoon vuoden 2012 olympialaisten järjestäjistä. Sarjan on ohjannut ja käsikirjoittanut John Morton ja siinä näyttelivät muun muassa Hugh Bonneville, Jessica Hynes ja Amelia Bullmore.
Stearidonihappo
Stearidonihappo (SDA, 18:4n-3) on tyydyttymätön omega-3-rasvahappo. Yhdistettä biosyntetisoidaan alfalinoleenihaposta delta-6-desaturaasi-entsyymin avulla. Yhdistettä esiintyy hampunsiementen öljyssä, mustaherukansiementen öljyssä, peltorusojuurensiementen öljyssä, piiankielensiementen öljyssä sekä Spirulina-syanobakteereissa.
Yhdysvaltain naisten maahockeymaajoukkue
Yhdysvaltain naisten maahockeymaajoukkue edustaa Yhdysvaltoja naisten maahockeyn maaotteluissa. Yhdysvaltain paras saavutus on olympialaisten pronssimitali vuodelta 1984. Kansainvälisen lajiliiton rankingissa Yhdysvallat on sijalla seitsemän (huhtikuu 2018). Yhdysvaltain naisten maajoukkueen ensimmäisen kansainvälinen turnaus oli Naisten maahockeyliiton (IFWHA) turnaus vuonna 1975 Skotlannissa.
Yhdysvallat ei osallistunut naisten maahockeyn ensimmäiseen olympiaturnaukseen vuonna 1980, koska valtio boikotoi kisoja. Vuoden 1984 kisoihin Yhdysvallat sai osallistua kisaisäntänä, joissa Yhdysvallat voitti pronssia. Yhdysvallat osallistui myös vuoden 1988 turnaukseen, ollen sen viimeinen. Vuoden 1992 kisoihin Yhdysvallat ei selvinnyt, mutta oli mukana vuonna 1996, jälleen kisaisäntänä. Yhdysvallat oli turnauksen viides. Yhdysvallat ei selvinnyt myöskään vuosien 2000 ja 2004 kisoihin. Vuonna 2000 Yhdysvallat hävisi ratkaisevan karsintaottelun Kiinalle 2–0, vuonna 2004 Etelä-Korealle 4–0. Vuoden 2008 turnaukseen Yhdysvallat pääsi voitettuaan karsintalohkonsa. Itse kisoissa Yhdysvallat jäi kahdeksaksi. Pan-Amerikan kisojen voiton myötä Yhdysvallat pääsi vuoden 2012 olympiaturnaukseen. Olympiturnauksessa Yhdysvallat jäi kuitenkin viimeiseksi. Yhdysvallat onnistui voittamaan alkulohkossaan vain Argentiinan.
Maahockeyn maailmanmestaruuskilpailuissa Yhdysvallat on pelannut seitsemän kertaa, sijoittuen parhaimmillaan kolmanneksi vuonna 1994. Yhdysvallat osallistui kaikkiin MM-kilpailuihin vuosina 1983–2006, mutta jäi ulos vuoden 2010 kisoista hävittyään ratkaisevan karsintaottelun Etelä-Korealle.
Pan-Amerikan kisoissa naisten maahockey on ollut vuodesta 1987. Yhdysvallat on ollut mitaleilla kaikissa seitsemässä turnauksessa. Sijoitus on aina ollut toinen, kahta poikkeusta lukuun ottamatta: pronssia vuonna 1991 ja kultaa vuonna 2011. Vuosi 2011 on ollut ainoa kerta, kun Argentiina ei ole voittanut turnausta. Vuonna 1991 Argentiinan ja Yhdysvaltojen väliin hopealle tuli Kanada. Kolme kertaa järjestetyn Pan-Amerikan cupin jokaisessa turnauksessa Yhdysvallat on hävinnyt loppuottelun Argentiinalle.
Budapestin metron linja 1
Budapestin metron linja 1 (virallisesti Millenniumi Földalatti Vasút, myös M1) on vuonna 1896 avattu Budapestin metron vanhin linja. Se on maailman toiseksi vanhin maanalainen rautatie Lontoon metron Metropolitan Linen jälkeen. Vuonna 2002 linja lisättiin Unescon maailmanperintökohteiden luetteloon.
Linja koostuu 11 asemasta, jotka ovat kaikki maanalaisia. Deák Ferenc térin asemalta on vaihtoyhteys metrolinjoille 2 ja 3.
Pop-Tarts
Pop-Tarts on kokoelma Kelloggin valmistamia suorakulmaisia esikypsennettyjä leivänpaahdinleivonnaisia. Pop-Tartseissa on sokerinen täyte kahdella ohuella leivonnaiskuorella. Jotkut vaihtoehdoista ovat glaseerattuja. Vaikka niitä myydään esikypsennettyinä, ne on suunniteltu lämmitettäviksi paahtimessa tai mikroaaltouunissa. Pop-Tartsit eivät tarvitse kylmää säilytystilaa pysyäkseen syömiskelpoisina. Pop-Tarts sekä esiteltiin että otettiin myyntiin vuonna 1964.
Pop-Tartsit ovat Kelloggin suosituin brändi Yhdysvalloissa. Niitä myydään lähinnä vain Yhdysvalloissa, mutta myös Kanadasta, Suomesta, Ruotsista, Iso-Britanniasta ja Irlannista löytyy niitä myyviä myymälöitä. Pop-Tartseja myytiin myös Australiassa vuoteen 2005 asti, jolloin niiden myyminen siellä kuitenkin lopetettiin.
Pop-Tartsit muistuttavat ulkonäöltään Toaster Strudelseja, mutta ne ovat ohuempia eivätkä vaadi jääkaappisäilytystä.
Pop-Tartseja on 29 eri makuvaihtoehtoa.
Janos Uotila
Janos Uotila (s. Espoo 1976) on golfin pituuslyönti ja trick shot -ammattilainen. Janoksella on lukuisia Suomenmestaruuksia, Euroopan kiertueen voitto, Skotlannin mestaruus ja MM-kilpailujen 12. sija joka on kaikkien aikojen paras Suomalaissijoitus pituuslyönnin MM-kilpailuissa. Janos on pelannut golfia neljävuotiaasta asti ja löi jo 12-vuotiaana 274 metriä Hartolan golfkentällä.
Janoksen aikaisemmat urheilulajit on uinti, jossa kilpatasolla kymmenen vuotta. Jalkapallo, jossa Janos oli Mukana voittamassa Dana Cup -turnausta, sekä baseball jossa Janos oli mukana voittamassa Suomenmestaruuden ja edusti Suomea maajoukkueessa kolme vuotta. Lisäksi Janos on harrastanut kamppailulajeista mm. nyrkkeilyä, muay thai:ta (Thai Boxing) sekä vapaapainia. Janoksen Long Drive -kilpailuennätys on 416m. Muita ennätyksiä: golfpallon lähtönopeus 211mph, polviltaan lyönti 320m, yhdenkäden lyönti 275m ja löylykauhamailalla 276m.
Matt Grevers
Matthew "Matt" Grevers (s. 26. maaliskuuta 1985 Lake Forest, Illinois) on yhdysvaltalainen uimari. Hän on olympiavoittaja ja maailmanmestari. Hän on pituudeltaan 203 cm.
Grevers saavutti Izmirin universiadeissa 2005 hopeaa 100 metrin selkäuinnissa ja 4 × 100 metrin sekauintiviestissä sekä pronssia 50 metrin selkäuinnissa ja 4 × 100 metrin vapaauinnissa. Shanghain lyhyen radan MM-kilpailuissa 2006 hän sai pronssia 4 × 100 metrin vapaauintiviestissä. Hän ui lisäksi alkuerissä Yhdysvaltojen 4 × 100 metrin sekauintiviestijoukkueessa, joka sai lopulta hopeaa. Bangkokin universiadeissa 2007 hän sai kultaa 4 × 100 metrin vapaauintiviestissä ja hopeaa 4 × 100 metrin sekauinnissa.
Grevers sai Pekingin olympialaisissa 2008 hopeaa 100 metrin selkäuinnissa ajalla 53,11. Hän ui lisäksi alkuerissä Yhdysvaltojen 4 × 100 metrin vapaa- ja sekauintiviestijoukkueissa, jotka voittivat lopulta kultaa. Rooman MM-kilpailuissa 2009 hän ui Yhdysvaltojen voittoisissa viestijoukkueissa 4 × 100 metrin vapaauinnin loppukilpailussa ja 4 × 100 metrin sekauinnin alkuerissä. Lisäksi hän oli seitsemäs 100 metrin selkäuinnissa.
Grevers voitti Lontoon olympialaisissa 2012 kultaa 100 metrin selkäuinnissa olympiaennätysajalla 52,16 ja 4 × 100 metrin sekauintiviestissä. Lisäksi hän ui alkuerissä 4 × 100 metrin vapaauintiviestissä, jossa Yhdysvallat sai hopeaa. Saman vuoden Istanbulin lyhyen radan MM-kilpailuissa hän saavutti kultaa 100 metrin selkäuinnissa ajalla 49,89 sekä 4 × 100 metrin vapaa- ja sekauintiviesteissä. Lisäksi hän sai hopeaa 50 metrin selkäuinnissa ajalla 23,17.
Barcelonan MM-kilpailuissa 2013 Grevers voitti kultaa 100 metrin selkäuinnissa ajalla 52,93 ja hopeaa 50 metrin selkäuinnissa. Gold Coastin Tyynenmeren-mestaruuskilpailuissa 2014 hän saavutti kultaa 4 × 100 metrin sekauintiviestissä ja hopeaa 100 metrin selkäuinnissa. Saman vuoden Dohan lyhyen radan MM-kilpailuissa hän voitti kultaa 4 × 50 metrin vapaauinnin sekaviestissä. Hopeaa hän sai 4 × 100 metrin sekauintiviestissä sekä 4 × 50 metrin vapaauintiviestissä, jonka alkuerissä hän ui. Pronssia hän sai 100 metrin selkäuinnissa, 4 × 100 metrin vapaauintiviestissä sekä 4 × 50 metrin sekauintiviestissä, jonka alkuerissä hän ui.
Grevers saavutti Kazanin MM-kilpailuissa 2015 hopeaa 50 metrin selkäuinnissa ja pronssia 100 metrin selkäuinnissa. Lisäksi hän ui alkuerissä 4 × 100 metrin sekauintiviestissä, jonka Yhdysvallat lopulta voitti. Budapestissa 2017 hän voitti maailmanmestaruuden 4 × 100 metrin miesten ja sekajoukkueiden sekauintiviesteissä. Lisäksi hän sai hopeaa 100 metrin ja pronssia 50 metrin selkäuinnissa.
Mexikói útin metroasema
Mexikói út on Budapestin metron linjan 1 pohjoinen pääteasema Zuglón alueella Pestin puolella Unkarin pääkaupungissa Budapestissa. Asema on avattu vuonna 1973, jolloin linjan 1 laajennus Kaupunginpuiston suunnasta valmistui.
Farmos
Farmos Oy oli suomalainen kemian teollisuuden yritys, joka tuotti ja markkinoi pesu-, puhdistus- ja hygieniatuotteita sekä teollisuuskemikaaleja. Yhtiö perustettiin vuonna 1953. Sen tehtaat ovat Turun Kärsämäessä tiloissa, joissa toimi Oy Tolfan Ab:n pommitehdas sotavuosina 1939–1945 ja metallipaja 1945–1950. Yrityksellä on tytäryhtiöt Venäjällä, Virossa, Latviassa ja Liettuassa. Tunnettuja Farmoksen tuotemerkkejä ovat Serto, Erisan, Linna ja Erioil.
Farmos aloitti toimintansa nimellä Lääke Oy vuonna 1946. Vuonna 1958 sen nimeksi tuli Farmos. Se toimi myös lääketeollisuudessa.
Farmos teki yrityskauppojen kautta ison kierroksen suomalaisessa kemianteollisuudessa kahdenkymmenen vuoden aikana. Ennen vuotta 1987 yhtiöllä oli yli 6 000 osakkeenomistajaa, joista monet olivat yhteyksissä Osuuspankkeihin. 1980-luvun lopulla Orion Oy osti suuren osan Farmoksen osakkeista. Farmoksen kulutustavarat-yksikkö liitettiin Noiro Oy:öön vuonna 1991. Samoihin aikoihin Cultor osti Farmoksen 
maatalousryhmän. Sijoitusyhtiö Capman osti Noiron ja sen mukana Farmoksen Orionilta vuonna 2003, ja muutti sen nimeksi Lumene Oy. Farmos irtaantui Lumenesta vuonna 2008. Tuolloin sen pääomistajiksi tulivat Capmanin ja Langholm Capital LLP:n hallinnoimat rahastot, jotka myös jatkoivat Lumenen pääomistajina.
KiiltoClean osti lokakuussa 2010 CapMan Oyj:ltä Farmos Oy:n koko osakekannan, ja seuraavan talven aikana Farmoksen toiminnot yhdistettiin KiiltoCleaniin.
Konsernin pääjohtaja oli Teppo Korte 1964–1983. Sten-Olof Hansén oli toimitusjohtaja ja pääjohtaja 1984-1990.
Etelä-Afrikan maahockeymaajoukkue
Etelä-Afrikan maahockeymaajoukkue edustaa Etelä-Afrikkaa maahockeyn maaotteluissa. Etelä-Afrikan paras saavutus on Kansainyhteisön kisojen neljäs sija vuodelta 2002, kaksi mestaruutta Afrikan kisoista sekä viisi Afrikan mestaruutta. Kansainvälisen lajiliiton rankingissa Etelä-Afrikka on sijalla 12 (marraskuu 2011).
Etelä-Afrikka on osallistunut maahockey olympiaturnaukseen kolmesti. Ensimmäisessä olympiaturnauksessa vuonna 1996 Etelä-Afrikka oli kymmenes, taakse jäivät ainoastaan Malesia ja Yhdysvallat. Turnauksen ainoan voiton Etelä-Afrikka ottikin Yhdysvalloista.
Etelä-Afrikka oli olympialaisissa seuraavan kerran vuonna 2004, jolloin sijoitus oli myös kymmenes. Tällä kertaa huonompia olivat vain Argentiina sekä Egypti. Etelä-Afrikka voitti turnauksessa kaksi ottelua, eli molemmat edellä mainitut joukkueet.
Pekingin olympialaisissa vuonna 2008 Etelä-Afrikka oli turnauksen viimeinen, eli kahdestoista. Se hävisi kaikki pelaamansa seitsemän ottelua, onnistuen tekemään vain seitsemän maalia. Lontoon olympialaisissa vuonna 2012 Etelä-Afrikka oli turnauksen yhdestoista, taakse jäi vain Intia.
Maailmanmestaruuskilpailuissa Etelä-Afrikka on pelannut neljästi, vuosina 1994, 2002, 2006 ja 2010. Vuoden 1994 turnauksen alkulohkossa Etelä-Afrikka pelasi peräti neljä tasapeliä viidestä ottelusta. Ollen lohkonsa viides, Etelä-Afrikka kohtasi ensin Valko-Venäjän. Voitettuaan sen ottelun, Etelä-Afrikan vastustajaksi sijoitusottelussa tuli Espanja, joka voitti ottelun. Etelä-Afrikka oli näin turnauksen kymmenes. Seuraavan kerran Etelä-Afrikka pelasi MM-kisoissa vuonna 2002. Alkulohkossa se onnistui voittamaan vain Belgian, mutta sijoitusotteluissa Belgian lisäksi Etelä-Afrikka onnistui voittamaan Kuuban, ollen näin turnauksessa sijalla kolmetoista. Seuraavissa MM-kisoissa vuonna 2006 Etelä-Afrikka jäi voitoitta, pelatan alkulohkossa kaksi tasapeliä. Etelä-Afrikka oli turnauksen viimeinen eli kahdestoista. Vuoden 2010 MM-kisoissa Etelä-Afrikka oli turnauksen kymmenes, taakse jäivät Kanada ja Pakistan. Etelä-Afrikka voitti turnauksessa vain Pakistanin.
Kansainyhteisön kisoissa maahockey on ollut vuodesta 1998. Etelä-Afrikan paras saavutus on neljäs sija vuoden 2002 kisoista. Etelä-Afrikka on lisäksi ainoa joukkue, joka on pystynyt Kansainyhteisön kisoissa voittamaan Australian. Vuoden 2002 kisojen pronssiottelussa Etelä-Afrikka hävisi Pakistanille.
Afrikan kisoissa maahockeyta pelattiin viidessä turnauksessa vuosina 1987–2003. Etelä-Afrikka voitti turnauksen kahdesti, vuosina 1995 ja 1999. Näiden kahden vuoden lisäksi Etelä-Afrikka oli mukana myös vuonna 2003, jolloin se jäi hopealle Egyptin jälkeen. Koska maahockey ei ollut mukana Afrikan kisoissa vuosina 2007 ja 2011, järjestettiin erilliset olympiakarsinnat. Etelä-Afrikka on voittanut molemmat turnaukset.
Maahockey Afrikan-mestaruuskilpailut on pelattu vuodesta 1974. Etelä-Afrikka osallistui turnaukseen ensi kertaa vuonna 1993, josta lähtien se on myös voittanut turnauksen. Etelä-Afrikalla on yhteensä viisi Afrikan mestaruutta. Etelä-Afrikan Pretoria on isännöinnyt kisoja vuosina 1996 ja 2005.
Rosalba Forciniti
Rosalba Forciniti (s. 13. helmikuuta 1986 Cosenza) on italialainen judoka ja olympiamitalisti. Hän on myös lajin Euroopan-mestari vuoden 2010 joukkuekilpailussa. Samoissa kilpailuissa hän sai hopeaa 52 kg:n painoluokassa.
Forciniti saavutti menestystä nuorten kisoissa. Hän muun muassa voitti kultaa alle 17-vuotiaiden Italian kadettien mestaruuskisoissa, alle 20-vuotiaiden EM-kisoissa vuonna 2003 ja Italian mestaruuden alle 20- ja alle 23-vuotiaiden kisoissa. Aikuisten Italian-mestaruuden hän on voittanut 2004, 2007, 2008 ja 2010.
Vuonna 2012 Forciniti saavutti aluksi hopeaa maailmancupissa ja myöhemmin kesällä pronssia Olympialaisissa.
Tomb Raider (vuoden 2013 videopeli)
Tomb Raider on Crystal Dynamicsin kehittämä ja Square Enixin julkaisema "Tomb Raider" -pelisarjaan kuuluva toimintaseikkailu- ja tasohyppelypeli. Peli julkaistiin maaliskuussa 2013 Microsoft Windowsille, PlayStation 3:lle ja Xbox 360:lle.
Pelistä on julkaistu päivitetty versio Tomb Raider: Definitive Edition PlayStation 4 ja Xbox One -konsoleille.
Pelissä on mukana myös kolme pelimuotoa sisältävä moninpeli, jossa pelaajat taistelevat toisiansa vastaan.
Lara Croftin ääninäyttelijäksi vaihtui pelin myötä Camilla Luddington, joka korvasi neljässä aiemmassa "Tomb Raider" -pelissä ääninäytelleen Keeley Hawes’n.
Vuoden 2013 "Tomb Raider" poikkeaa juonellisesti paljolti edellisistä "Tomb Raider" -peleistä. Peli sijoittuu Lara Croftin nuoruuteen, jolloin Lara on noin 21-vuotias. Lara ajautuu laivan mukana myrskyyn ja haaksirikkoutuu Tyynenmeren saarelle, jossa hän kohtaa lukuisia vaaroja. 12 –15-tuntisen kampanjan lisäksi pelaaja voi suorittaa lukuisia sivutehtäviä ja avoimen pelimaailman mukaisesti tutkia saarta.
Kriitikot ovat ottaneet uuden pelin vastaan pääosin myönteisesti tai erittäin myönteisesti. Suomessa "Pelit"-lehti 88 pistettä. KonsoliFIN-sivusto puolestaan arvioi pelin niin hyväksi, että antoi sille täydet viisi tähteä.
Ulkomaisista medioista IGN antoi pelille 9,1 pistettä kymmeneen pisteeseen yltävällä arvoasteikolla ja GameSpot 8,5 pistettä kymmenestä.
Square Enixin johtaja Yosuke Matsuda on kertonut pelin myyneen yhteensä 11 miljoonaa kappaletta. Pelin myynnistä noin puolet on Steam-palvelussa.
João Lourenço Rebelo
João Lourenço Rebelo (1610–1661) oli portugalilainen säveltäjä. Hän työskenteli Juhana IV:n hovissa. Hänen sävellystyylissään on samankaltaisuuksia muun muassa Claudio Monteverdin kanssa. Rebelo sävelsi runsaasti hengellistä musiikkia, kuten 39-äänisen messun Juhana IV:n 39-vuotispäiväksi. Teoksista ovat tehneet levytyksiä The Sixteen ja Huelgas Ensemble. Osa musiikista katosi Lissabonin maanjäristyksessä vuonna 1755.
Rebelo oli Kristuksen veljeskunnan komentaja.
Saarin kieli
Saari (ISO 639-3: asj) on nigeriläis-kongolainen, tarkemmin benue-kongolainen kieli. Sitä puhuu noin 7 000 ihmistä Kamerunissa (2001). Kieli tunnetaan myös nimillä akweto, nsari, pesaa ja sali. Sanastollinen samankaltaisuus ncanen kieleen on 84 %.
Ureteroskopia
Ureteroskopia on virtsanjohdinten tähystys. Tähystin viedään virtsaputken ja -rakon kautta virtsanjohtimeen. Toimenpidettä käytetään muun muassa virtsakivien poistamisen yhteydessä, ja se onnistuu yli 95:ssä tapauksessa sadasta. Komplikaatioiden riski kasvaa, jos poistettava kivi on lähellä munuaista. Mahdollisia komplikaatioita saattavat olla virtsatietulehdus, virtsanjohdinten vaurioituminen, verenvuoto ja vatsakipu.
Virtsakivitaudin lisäksi ureteroskopioita tehdään esimerkiksi toistuvien tulehdusten ja kasvainten kohdalla.
Tomb Raider III
Tomb Raider III (tunnettu myös nimellä "Tomb Raider 3: Adventures of Lara Croft") on Core Designin kehittämä ja Eidos Interactiven julkaisema toimintaseikkailupeli. Peli julkaistiin vuonna 1998 PlayStationille, Microsoft Windowsille ja Macintoshille. Peli kuuluu "Tomb Raider" -pelisarjaan.
Pelin kulku alkaa Lara Croftin seikkaillessa Intiassa. Pelaajan läpäistessä neljä Intiaan sijoittuvaa tasoa Lara seikkailee pelaajan valitsemassa järjestyksessä Lontoossa (muun muassa Aldwychin metroasemalla), Nevadan autiomaassa (ja Area 51:llä) sekä Tyynenmeren saarilla. Näiden jälkeen Laran matka päättyy Antarktikselle.
Lisäosa "Tomb Raider III: The Lost Artifact" jatkaa varsinaisen pelin tarinaa. "The Lost Artifactissa" Lara seikkailee skotlantilaisessa linnassa, Kanaalin tunnelissa ja lopulta Pariisin katakombeissa.
Sofiane Milous
Sofiane Milous (s. 1. heinäkuuta 1988 Drancy) on ranskalainen judoka ja Euroopan-mestari. Hän kilpaili myös vuoden 2012 Olympialaisissa, jossa sijoittui viidenneksi hävittyään pronssiottelun. Milous on voittanut myös kerran Ranskan aikuisten mestaruuden ja kahdesti Ranskan alle 20-vuotiaiden mestaruuden.
Michael J. Heming
Michael John Heming (24. tammikuuta 1961 – 17. lokakuuta 1984) oli englantilainen karateka ja potkunyrkkeilijä. Hän oli potkunyrkkeilyn keskisarjan Euroopan-mestari ja britannian puolikontaktin mestari 1970-luvulla. Hän otteli urallaan muun muassa Jean-Claude Van Dammea vastaan.
Straub
Straub on muun muassa seuraavien henkilöiden sukunimi:
Teemu Vuorela
Teemu Vuorela (s. 24. maaliskuuta 1994 Jyväskylä) on suomalainen kilpauimari.
Vuorela edustaa seuratasolla Swimming Jyväskylää. Heinäkuussa 2013 järjestetyissä pitkän radan SM-uinneissa hän oli voittamassa Swimming Jyväskylän ykkösjoukkueessa 4 × 100 metrin vapaauintiviestin SM-kultaa seurajoukkueiden Suomen-ennätysajalla 3.24,73. Joukkueeseen kuuluivat hänen lisäkseen Severi Allonen, Jere Hård ja Ari-Pekka Liukkonen. Vuorela voitti samoissa kilpailuissa SM-kultaa myös 200 metrin vapaauinnissa ajalla 1.53,61.
Swimming Jyväskylä
Swimming Jyväskylä on vuonna 2000 perustettu uimaseura. Seura toimii Jyvässeudulla neljässä eri uimahallissa.
Swimming Jyväskylä tarjoaa erilaista toimintaa eri ikäryhmille uimaopetus-, harrastus- ja kilpauintipalveluiden muodossa. Pääpaino on kilpauinnissa ja lasten uimaopetuksessa sekä nuorten harrastustoiminnassa.
Seuran tavoitteena on edistää eri-ikäisten uimataitoa, ylläpitää ja kehittää harrastajien fyysistä kuntoa,
terveyttä sekä henkistä ja sosiaalista hyvinvointia sekä tukea nuorten kasvua ihmisenä ja tarjota liikunnallisia onnistumisen elämyksiä.
Alavuden varalaskupaikka
Alavuden varalaskupaikka sijaitsee Alavuden ja Kuortaneen rajalla kantatie 66:lla. Varalaskupaikan pituus on noin kolme kilometriä. Se toimii osana Suomen varalentotukikohtien järjestelmää.
Ville Matvejeff
Ville Einar Matvejeff (ent. Matveinen, s. 22. elokuuta 1986 Hollola) on suomalainen kapellimestari, säveltäjä ja pianisti.
Matvejeff valmistui musiikin maisteriksi vuonna 2013. Hän työskenteli vuosina 2010–2012 Tukholman kuninkaallisen oopperan apulaiskapellimestarina ja korrepetiittorina. Vuosina 2012–2013 Matvejeff oli Malmön oopperan kapellimestari ja vastaava pääkorrepetiittori. Syyskuusta 2019 hän toimii Savonlinnan oopperajuhlien taiteellisena johtajana.
Tammikuusta 2014 lähtien Matvejeff on toiminut Jyväskylä Sinfonian ylikapellimestarina. Syyskuussa 2014 hän aloitti Kroatian Kansallisoopperan musiikillisena neuvonantajana ja päävierailijana Rijekassa. Vuosina 2016-2018 Matvejeff toimi Turun musiikkijuhlien taiteellisena johtajana.
Matvejeff toimi Heinäveden musiikkipäivien taiteellisena johtajana vuosina 2012–2013.
Monoklonaalinen vasta-aineterapia
Monoklonaalinen vasta-aineterapia
Isännöintipalvelu
Isännöintipalvelun vähimmäisvaatimukset määräytyvät asunto-osakeyhtiölain mukaan. Lakiin on kirjattu, että isännöinti huolehtii asunto-osakeyhtiön juoksevasta hallinnosta taloyhtiön hallituksen antamien ohjeiden ja määräysten mukaisesti. Lisäksi isännöitsijä vastaa siitä, että kirjanpito on lainmukainen ja varainhoito luotettavalla tavalla järjestetty.
Taloyhtiö ja isännöitsijä solmivat keskenään isännöintisopimuksen, jossa määritellään mahdollisimman tarkasti ja yksityiskohtaisesti isännöintipalvelun sisältö, laatu, laajuus ja hinnoitteluperusteet. Isännöintisopimukseen kirjataan esimerkiksi, mitkä palvelut kuuluvat kuukausiveloitukseen ja mistä veloitetaan erillishinnaston mukaan. Kukin isännöintiyritys hinnoittelee isännöintipalvelut itsenäisesti, sillä kilpailulainsäädäntö kieltää ohjehintojen antamisen ja hintasääntelyn.
III
III tai iii voi viitata johonkin seuraavista:
Ill
ILL tai Ill voi viitata johonkin seuraavista:
Gastronorm-mitoitus
Gastronorm-mitoitus (GN) on EN 631 standardien mukainen standardisoitu astiakokojärjestelmä ammattikeittiöihin.
Gastronorm-järjestelmä kehitettiin Sveitsissä vuonna 1964. Englannissa mitoitus otettiin käyttöön 1970-luvulla. Nykyään gastronorm-mitoitus on kansainvälinen standardi elintarvikealalla. Gastronorm-mitoitetuista astioista käytetään nimitystä GN-astia tai GN-vuoka.Ammattikeittiöissä ruoanvalmistuksessa käytettävät GN-astiat on yleensä valmistettu ruostumattomasta teräksestä. Tarjoiluastioiden materiaalina käytetään muun muassa polykarbonaattia ja polypropyleeniä. Myös keraamisia materiaaleja on käytössä.
Gastronorm-mitoitettuja laitteita ja astioita valmistetaan myös kotikeittiöihin.
Reggie Bush
Reginald Alfred "Reggie" Bush, II (s. 2. maaliskuuta 1985 Spring Valley, Kalifornia, Yhdysvallat) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan Detroit Lionsissa, ja on ammattilaisurallaan edustanut myös New Orleans Saintsia sekä Miami Dolphinsia.
Bush on vuoden 2005 Heisman Trophy -voittaja.
New Orleans Saints varasi yliopistojalkapalloa Etelä-Kalifornian yliopiston joukkueessa pelanneen Bushin vuoden 2006 NFL:n varaustilaisuudessa, koko tilaisuuden toisena pelaajana. Hän pelasi Saintsissa viiden kauden ajan, kunnes siirtyi Miami Dolphinsiin kesällä 2011. Maaliskuussa 2013 Bush allekirjoitti sopimuksen Detroit Lionsin kanssa.
Bush seurusteli aiemmin tositv-esiintyjä Kim Kardashianin kanssa. Hän esiintyi myös useasti Kardashianin perheestä kertovassa sarjassa E! Rikkaat Kardashianit. Pari erosi lopullisesti maaliskuussa 2010.
Isännöitsijäntodistus
Isännöitsijäntodistus on asiakirja, joka sisältää tietoa asunto-osakeyhtiölaissa tarkoitetusta osakehuoneistosta ja asunto-osakeyhtiöstä. Se on tärkein dokumentti asuntokaupassa, mutta siitä on hyötyä myös asuntoa vuokrattaessa ja asuntolainaa haettaessa. Isännöitsijäntodistuksesta säädetään asunto-osakeyhtiölain 1. luvun 13 §:ssä ja tarkemmin 7. luvun 27 §:ssä sekä myös "Valtioneuvoston asetuksessa osakehuoneistojen pinta-alan mittaustavasta ja isännöitsijäntodistuksesta".
Laissa on määritelty, kenelle isännöitsijäntodistus saadaan antaa ja mitä tietoja siihen tulee merkitä. Isännöitsijäntodistus on maksullinen, koska isännöitsijä käyttää sen laatimiseen useita työtunteja, päivittää muuttuneet tiedot ja myös vastaa todistuksen sisällön oikeellisuudesta. Isännöitsijä ja asunto-osakeyhtiön hallitus ovat sopineet todistuksen hinnasta.
Asunto-osakeyhtiön isännöitsijä on velvollinen antamaan isännöitsijäntodistuksen. Jos yhtiössä ei ole isännöitsijää, todistuksen antovelvollisuus on asunto-osakeyhtiön hallituksen puheenjohtajalla.
Isännöitsijäntodistus sisältää tiedon muun muassa yhtiön taloudellisesta tilasta, yhtiön rakennuksista ja niiden kunnosta sekä yhtiössä jo tehdyistä ja suunnitelluista korjaustoimenpiteistä. Isännöitsijäntodistuksessa kerrotaan myös, onko yhtiöjärjestyksessä niin sanottu lunastuslauseke. Todistuksessa on yksilöidyt tiedot huoneistosta ja sen kuntoon liittyvistä asioista sekä kaikista niistä rasitteista ja rajoituksista, jotka kohdistuvat kyseisen huoneiston hallintaan tai huoneistoon.
Isännöitsijäntodistuksen liitteenä annettu rakennuksen energiatodistus on voimassa vuoden 2014 loppuun.
Huoneistoremontti
Huoneistoremontilla viitataan kerros- tai rivitaloasunnossa tehtäviin korjaus- ja muutostöihin. Asunto-osakeyhtiöissä taloyhtiö omistaa rakennuksen ja siihen kuuluvat asunnot. Osakas taasen omistaa taloyhtiön osakkeita, jotka oikeuttavat asunnon hallintaan. Osakas saa remontoida niitä tiloja, joihin hänellä on hallintaoikeus ja jotka eivät ulotu asunnon ulkopuolelle. Asunto-osake on monen suurin omaisuus, joten siitä kannattaa pitää huolta. Remontoimalla oikein asumisviihtyisyys parantuu ja huoneiston arvo nousee.
Asunto-osakeyhtiölaki edellyttää, että asunnossa tehtävistä remonteista tulee ilmoittaa taloyhtiön hallitukselle. Remontti-ilmoitus täytyy tehdä aina, kun remontilla voi olla vaikutusta talon rakenteisiin tai naapurihuoneistoihin. Tällainen tilanne syntyy esimerkiksi silloin, kun muovimaton tilalle asennetaan parketti, tai kun suoritettavat muutostyöt edellyttävät veden katkaisemista.
Remontti-ilmoituksen tavoitteena on turvata sekä remontoijan että muiden osakkaiden oikeudet ja se tehdään kirjallisesti isännöitsijälle. Samalla kannattaa varmistaa, vaatiiko suunniteltu remontti erillistä viranomaislupaa. Ilmoituksen kanssa on hyvä olla ajoissa liikkeellä: remonttia ei saa koskaan aloittaa, ennen kuin taloyhtiön hallitus on antanut siihen luvan. Jos muutostyö vaikuttaa naapureihin, taloyhtiön hallitus tai isännöitsijä on heihin yhteydessä.
Taloyhtiöllä on oikeus valvoa osakkaiden tekemiä tai teettämiä remontteja. Valvonnasta voi vastata joko taloyhtiön edustaja tai ulkopuolinen asiantuntija. Taloyhtiö huolehtii myös, että remontista koituu mahdollisimman vähän haittaa taloyhtiön muiden asuntojen ja yhteisten tilojen käyttäjille. Remonttien valvonta on osakkaiden etu. Kun remontit tehdään kunnolla, ennaltaehkäistään riitoja ja ongelmia. Toisinaan taloyhtiö voi päättää, ettei valvonnalle ole tarvetta. Tällainen tilanne saattaa syntyä esimerkiksi silloin, kun osakkaan tekemästä remontti-ilmoituksesta käy selkeästi ilmi, että pieni remonttityö suoritetaan hyvän rakennustavan mukaisesti.
Valvonnasta huolimatta osakas vastaa ensi kädessä itse siitä, että remontti on toteutettu hyvän rakennustavan mukaisesti. Tällä tarkoitetaan sitä, että työajoissa ja -tavoissa noudatetaan yleisesti hyväksyttyjä menettelyjä. Valvonnasta aiheutuvat kustannukset peritään lain mukaan osakkaalta. Kustannusten tulee kuitenkin olla tarpeellisia, eli valvonnan laajuus pitää olla mitoitettu oikein. Osakkaan on myös saatava kustannusarvio valvonnasta ennen töiden aloittamista.
Pöytätennis kesäolympialaisissa 2012 – miesten kaksinpeli
Pöytätenniksen miesten kaksinpeli Lontoon kesäolympialaisissa 2012 alkoi 28. heinäkuuta ja finaali pelattiin 2. elokuuta 2012. Yhteensä miesten kaksinpeliin on osallistujia 69 pelaajaa, heistä 16 pelaajaa pääsivät suoraan kolmannelle kierrokselle. Olympiakultaa voitti Kiinan Zhang Jike ja hopealla oli kolmatta kertaa peräkkäin Kiinan Wang Hao. Isäntämaa Britannian Paul Drinkhallin pelit päättyivät kolmannella kierroksella. Jokaisesta maasta sai osallistua korkeintaan kaksi pelaajaa.
Suoraan ITTF:n toukokuun 2011 maailmanrankingin perusteella pääsi mukaan 28 pelaajaa ja yksi isäntämaan edustaja, loput pääsivät karsintaturnauksien perusteella.
Heinäkuun 2012 ITTF World Ranking listan perusteella sijoitettiin 16 parasta pelaajaa suoraan kolmannelle kierrokselle ja rankingin sijoilla 17 - 32 olleet pelaajat pääsivät suoraan toiselle kierrokselle.
PVM: 30. heinäkuuta 2012 Klo: 19.00
PVM: 30. heinäkuuta 2012 Klo: 19.00
PVM: 30. heinäkuuta 2012 Klo: 19.00
PVM: 30. heinäkuuta 2012 Klo: 19.00
PVM: 30. heinäkuuta 2012 Klo: 20.00
PVM: 30. heinäkuuta 2012 Klo: 20.00
PVM: 30. heinäkuuta 2012 Klo: 20.00
PVM: 30. heinäkuuta 2012 Klo: 20.00
PVM: 1. elokuuta 2012 Klo: 10.00
PVM: 31. heinäkuuta 2012 Klo: 21.00
PVM: 31. heinäkuuta 2012 Klo: 20.00
PVM: 1. elokuuta 2012 Klo: 11.00
PVM: 2. elokuuta 2012 Klo: 10.00
PVM: 2. elokuuta 2012 Klo: 11.00
PVM: 2. elokuuta 2012 Klo: 14.30
PVM: 2. elokuuta 2012 Klo: 15.30
Eebenpuut
Eebenpuut tai persimonit ("Diospyros") on suku eebenpuukasvien heimossa. Siihen kuuluu yli 500 lajia.
Kemijärven lentokenttä
Kemijärven lentokenttä on sodanaikainen pienlentokenttä Ketolan kylässä Kemijärvellä. Yhä käytössä olevalla lentokentällä on yksi asfalttipäällysteinen, 1 400 metriä pitkä kiitotie. Kentän eteläpuolella sijaitsee Rovajärven ampuma-alue. Kentällä on toimistorakennus ja halli sekä ilmailukerhon tiloja.
Lapinokasirkka
Lapinokasirkka ("Tetrix fuliginosa") on okasirkkoihin lukeutuva pienikokoinen heinäsirkkalaji. Se on luokiteltu Suomen lajiston uhanalaisarvioinnissa 2010 puutteellisesti tunnetuksi (DD), sillä lajista on hyvin vähän havaintoja ja sen riittävän luotettava tunnistaminen on vaikeaa. Ruotsissa se on luokiteltu elinvoimaiseksi.
Lapinokasirkan erottaminen yleisestä rantaokasirkasta vaatii yksityiskohtaista tutkimista. Lapinokasirkat ovat yleensä yleisväritykseltään syvän mustanruskeita, joskin erilaisia sävyeroja esiintyy. Keskiruumiin selkäkilpi ojentuu pitkälle taaksepäin ja siivet ulottuvat vähintään tämän ulkoneman kärkeen tai hieman pitemmälle. Tuntosarvet ovat lyhyet ja melko paksut. Keskiruumiin selkäpuolen keskellä on heikko harjanne, eikä selkä ole selvästi kupera. Tärkeinä lapinokasirkan erottavina lajituntomerkkeinä sivulta katsottaessa verkkosilmien kohdalla eläimen otsassa on selvä sisäänpäinsuuntautuva lovi. Pienempinä yksityiskohtina takimmaisen raajaparin nilkkojen ensimmäisen jaokkeen alapuolisten ulokkeiden reunat ovat suorat ilman teräviä kärkiä ja keskimmäisen raajaparin reisien reunat ovat muodoltaan aaltoilevat. Ruumiin pituus vaihtelee 13–16 mm välillä.
Suomesta lapinokasirkkaa on tavattu vain hajanaisesti yksittäisitä paikoista Pohjois-Pohjanmaan, Kainuun ja Lapin alueelta. Kesällä 2011 laji löydettiin Suomussalmelta, jonka lisäksi viimeisimpiä löytöjä on tehty Pisavaaran luonnonpuiston alueelta Rovaniemellä. Eteläisimmät havainnot on tehty Kajaanista. Myös Ruotsissa laji on pohjoinen. Venäjällä levinneisyys ulottuu etelämmäksi, minkä lisäksi laji on tavattu myös Puolasta ja Slovakiasta. Idässä levinneisyys ulottuu aina Venäjän Kaukoitään saakka.
Lapinokasirkka elää kosteissa mutta avoimissa ympäristöissä. Sitä on tavattu niin vesistöjen ääreltä kuin tienreunoilta ja niityiltäkin. Aikuisia sirkkoja on tavattu Suomesta kesäkuun alusta elokuun alkuun, mutta esiintymiskausi saattaa jatkua myöhenpäänkin. Muiden okasirkkojen tapaan lapinokasirkkakaan ei tuota ääntä.
Laji talvehtii toukkana tai täysikasvuisena maaperän tai sammalikon pintakerroksessa. Se sietää poikkeuksellisen hyvin kylmiä olosuhteita, sillä eläimen ruumiinnesteet jäätyvät vasta −6 °C lämpötilassa ja päivittäinen pakastaminen −44 °C lämpötilaan oli kohtalokasta vain neljäsosalle tutkituista yksilöistä. Pakkasensietomekanismi on toistaiseksi tuntematon eikä monien muiden hyönteisten tapaan perustu glyseriinintuotantoon..
Dokosatetraeenihappo
Dokosatetraeenihappo (triviaalinimi adreenihappo, (22:4, n-6)) on monityydyttymätön omega-6-rasvahappo. Yhdistettä esiintyy kehittyvissä ihmisaivoissa.
Pohjoisvisio
Pohjoisvisio ("Nordvision") on viiden pohjoismaan julkisen palvelun yleisradioyhtiöiden: Suomen Yleisradion, Ruotsin SVT:n, Norjan NRK:n, Tanskan DR:n ja Islannin RÚV:n yhteistyöelin. Pohjoisvision toimintaan kuuluu muun muassa yhtiöiden välisistä television yhteistuotantoprojekteista, ohjelmien vaihdosta ja ammatillisesta yhteistyöstä vastaaminen.
Organisaatio on perustettu vuonna 1959. Islanti liittyi myöhemmin vuonna 1966. Pohjoismaiden lisäksi Pohjoisvisiossa ovat mukana liitännäisjäseninä ruotsalainen Utbildningsradion ja Tanskan DR:n kautta grönlantilainen KNR ja Färsaarten Sjønvarp Føroya (KVF).
Pohjoisvision sihteeristö on perustettu vuonna 1971 ja se on sijainnut vuodesta 2006 alkaen Kööpenhaminassa. Organisaation rahoitusta koordinoi vuonna 1987 perustettu Pohjoisvision rahasto ("Nordvisiofonden"). Vuonna 2010 rahasto jakoi 10 miljoonaa euroa pohjoismaisiin tv-yhteistuotantoihin.
Musiikkivuosi 2007
Musiikkivuosi 2007 käsittelee vuoden 2007 tärkeitä musiikkitapahtumia, uutisia ja julkistuksia.
Kristen Michal
Kristen Michal (12. kesäkuuta 1975 Tallinna) on virolainen poliitikko, joka toimi maansa talous- ja rakenneministerinä 2015–2016. Aiemmin Michal toimi keväästä 2011 joulukuuhun 2012 asti Viron oikeusministerinä. Hän on oikeistolaisen Reformipuolueen keskeisiä henkilöitä.
Michal joutui epäillyksi, kun entinen kansanedustaja Silver Meikar keväällä 2012 paljasti välittäneensä pankkitilinsä kautta puolueelle rahaa, jonka tausta oli epäselvä. Ne oli muodollisesti merkitty puolueen tiliin Meikarin lahjoituksina, ja siirto tapahtui hänen mukaansa Michalin pyynnöstä. Michalia ja reformipuolueen entistä pääsihteeriä Kalev Lilloa kuulusteltiin rahanpesuepäilyihin liittyen. Tuolloin Michal ilmoitti eroavansa oikeusministerin tehtävästä, mikäli syytteet nostetaan.
Michal ja Lillo kiistivät rahanpesusyytteet sekä Meikarin väitteet aktiivisesta osallisuudesta rahoituksen hankkimiseen. Rikostutkinta asiasta päättyi syksyllä 2012 syyttäjän ilmoitukseen tutkinnan lopettamisesta riittävien todisteiden puuttuessa.
Epäilyjen johdosta Michal kuitenkin erosi oikeusministerin tehtävistä joulukuussa 2012. Aiemmin julki oli tullut kysely, missä virolaisista 90 % eivät luottaneet hänen antamiinsa lausuntoihin tapaukseen liittyen. Michal perusteli eroaan reformipuolueen ja hallituksen työkyvyn suojelemisella. Oikeusministerin salkun otti hallituksen sosiaaliministerinä toiminut Hanno Pevkur.
Michal on opiskellut julkishallintoa Tallinnan pedagogisessa yliopistossa vuosina 1994–1998. Hän opiskeli lakia Nord-yliopistossa vuosina 2006–2009 ja valmistui kandidaatiksi. Vuodesta 2009 Michal on opiskellut lakitiedettä maisterintutkintoaan varten Tallinnan yliopistossa.
Savuhovi
Savuhovi Oy on suomalainen Keravalla toimiva liha-alan yritys. Savuhovin toiminta alkoi 2010. Savuhovin viimevuoden liikevaihto oli 6,2 miljoonaa euroa. Savuhovi työllistää välillisesti sekä välittömästi n. 50 hlö.
Savuhovin toimitusjohtajana toimii Pasi Lainto.
Tuotteet muodostuvat suurelta osin kuluttajapakatuista perinteisistä saunapalvituotteista. Savuhovi valmistaa savutuotteensa leppähaloilla lämpiävällä savustusuunilla. Siinä on yli 15 000 kiloa varaava massa. Uunissa lihaa kypsytetään vuorokaudesta jopa neljään vuorokauteen.
T. J. Yates
Taylor Jonathan ”T. J.” Yates (s. 28. toukokuuta 1987 Marietta, Georgia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa NFL-liigan Houston Texansissa.
Houston Texans varasi Pohjois-Carolinan yliopiston joukkueessa yliopistojalkapalloa pelanneen Yatesin vuoden 2011 NFL:n varaustilaisuudessa, tilaisuuden viidennellä kierroksella. Texansissa hänen roolinsa oli aluksi kolmospelinrakentaja, mutta Matt Schaubin ja Matt Leinartin jouduttua loppukaudeksi sivuun loukkaantumisten takia, Yates sai tilaisuutensa. Hän onnistui johdattamaan joukkueen pudotuspeleihin, missä Texans otti seurahistorian ensimmäisen playoff-voittonsa kaadettuaan Cincinnati Bengalsin. Texansin matka katkesi toiselle kierrokselle joukkueen hävittyä vieraskentällä Baltimore Ravensille.
Kauden 2012 Yates oli edelliskauden hyvistä suorituksistaan huolimatta joukkueensa kakkospelinrakentajana, Matt Schaubin kantaessa aloittajan vastuun. Seuraavalla kaudella hän sai tilaisuuden Schaubin loukkaantumisen ja ailahtelevien esitysten myötä, muttei onnistunut vakuuttamaan valmennusjohtoa. Aloittavan pelinrakentajan paikan ottikin kolmospelinrakentajana toiminut Case Keenum.
Kookossaarten kapina
Kookossaarten kapina oli toisessa maailmansodassa Kookossaarilla tapahtunut kahakka, jossa 15 ceylonilaissotilasta yrittivät kapinoida brittejä vastaan, ja siirtää Kookossaaret japanilaisten haltuun. Britit olivat aiemmin miehittäneet saaret ennen Singaporen valtausta. Kapinointi alkoi 8. toukokuuta 1942, jolloin Gratien Fernandon johtamat ceylonilaisjoukot yrittivät ottaa haltuunsa saarilla olevat tykit, ja pidättää brittien johtajan kapteeni Gardiner sekä hänen avustajansa luutnantti Stephensin. Kapinoinnin aikana brittisotilas, tykkimies Samaris Jayasekera kuoli ja luutnantti Stephens haavoittui lievästi. Kapina epäonnistui, koska ceylonilaisjoukkojen ainoa Bren LMG -ase jumittui kriittisellä hetkellä, jonka vuoksi britit pääsivät niskan päälle. Lisäksi ceylonilaissotilaat olivat huonoja ampumaan käsiaseilla. Kapinoitsijoista 11 tuomittiin ja siirrettiin Ceyloniin, jossa Fernando ja kaksi muuta tuomittiin kuolemaan. Muut kapinoitsijat tuomittiin muutaman vuoden vankeuteen. Kyseiset kolme teloitettua kapinallista olivat ainoat brittiläisen yhteiskunnan palvelumiehet, jotka teloitettiin kapinoinnista toisen maailmansodan aikana.
Harfleur
Harfleur on kunta Seine-Maritimen departementissa Ylä-Normandian hallintoalueella Ranskassa.
Kaupunki oli aikanaan tärkeä satamakaupunki Seinen suistossa. Ranskan kuningas Frans I päätti rakentaa uuden sataman, Le Havren, vuonna 1517 korvaamaan Harfleurin sataman.
Pentti Pääkkönen
Pentti Olavi Pääkkönen (1910 – 21. toukokuuta 1982) oli suomalainen näyttelijä ja teatterineuvos.
Pääkkönen teki lähes 40 vuotta kestäneen näyttelijänuran, josta suurimman osan Oulun kaupunginteatterissa. Hänen aikanaan kaupunginteatterin johtajina olivat muun muassa Risto Veste ja Matti Tapio. Pääkkönen saavutti näyttelijänä kaupungin teatteriyleisön keskuudessa laajaa suosiota, ja Oulun Teatterikerhon naistoimikunta keksi vuoden 1966 alussa tilata taidemaalari Aale Hakavalta suosikkinäyttelijän muotokuvan, joka lahjoitettiin kaupungille jo saman kevätkauden aikana ja on on ollut sittemmin pitkään esillä teatteritalon aulatiloissa.
Pääkkönen palkittiin Pro Finlandia -mitalilla vuonna 1967, ja hän sai teatterineuvoksen arvon vuonna 1978.
Lentopallo kesäolympialaisissa 2012 – naisten turnaus
Naisten lentopalloturnaukseen Lontoon olympiakisoissa 2012 osallistui 12 joukkuetta. Joukkueet jaettiin kahteen alkulohkoon. alkulohkojen neljä parsta joukkuetta selviytyivät pudotuspeleihin.
Olympiakultaa voitti Brasilia. Se voitti loppuottelussa Yhdysvallat erin 3-1.
Nights into Dreams...
Nights into Dreams… (tyyliteltynä NiGHTS into Dreams...) on Sonic Teamin kehittämä ja Segan julkaisema toimintapeli. Peli julkaistiin vuonna 1996 Sega Saturnille ja myöhemmin myös PlayStation 2:lle. Pelistä on uudelleenjulkaisut HD-versiona Microsoft Windowsille, PlayStation 3:lle ja Xbox 360:lle. Pelin juoni kertoo kahdesta lapsesta, jotka päätyvät unimaailmaan pelin päähenkilön, Nightsin avustamiksi. Pelin tuotti "Sonic"-peleistä tunnettu Yuji Naka. Pelistä on olemassa myös "" -niminen jatko-osa Wii-konsolille.
Pelin päätavoitteena on tehdä lentämisestä keskeinen elementti. Peli on jaettu kenttiin, joissa pitää kerätä tarvittama määrä palloja, jotka ovat renkaiden muodossa. Jokaisen kentän lopussa pelaaja saa arvosanan hänen pisteidensä ja lentotaitojensa perusteella.
Peli oli aikanaan myyntimenestys Sega Saturnilla.
Uladzimir Samsonau
Uladzimir Samsonau (, s. 17. huhtikuuta 1976 Minsk, Neuvostoliitto) on valkovenäläinen pöytätennispelaaja. Hänet tunnetaan Kiinassa nimellä ”Tai Chi Master”. Olympialaisissa Samsonaun paras sijoitus kaksinpelissä on puolivälieriin pääsy vuosina 1996 ja 2000.
Fanny Churberg (kirja)
Fanny Churberg on taiteilija Fanny Churbergista kertova elämäkertateos, jonka on kirjoittanut professori Riitta Konttisen tutkimustyönsä perusteella. Teos on ilmestynyt vuonna 1994 ja uudistettuna laitoksena 2012, molemmat Otavan kustantamina.
Uuden laitoksen julkaisu liittyy Turun taidemuseossa kesällä 2012 ja Amos Andersonin taidemuseossa syksyllä 2012 järjestettävään Churberg-näyttelyyn.
Teoksessa Konttinen käy perusteellisesti läpi Churbergin elämänvaiheet sekä selvittää hänen taiteensa arvostuksen eri vaiheita. 1800-luvulla häntä ei ymmärretty, ja toisaalta naisen asema taiteilijana oli roolipaineiden vuoksi hankala. Arvostusta alkoi ilmaantua vasta vuosikymmenien jälkeen 1920-luvulla.
Churbergin arvon nostivat esiin Signe Tandefelt, Ester Ståhlberg, Helena Westermarck ja Aune Lindström, ja samalla linjalla jatkaa tässä teoksessa Riitta Konttinen. Konttinen käy läpi myös kysymystä, miksi Churberg yhtäkkiä lopetti maalaamisen ja siirtyi käsityön pariin. Churberg itse ei ole käsitellyt syitä, mutta Konttisen mukaan kyseessä saattoi olla eri tekijöiden yhteisvaikutus. Hän kuitenkin jättää vastauksen avoimeksi.
Leena Rossi nostaa teoksen arviossa esiin joitakin puutteita, kuten sen, ettei teokseen ole liitetty asia- ja henkilöhakemistoa, ja siitä puuttuu myös taiteilijaelämäkerroissa tavallinen luettelo taiteilijan elämän käännekohdista, näyttelyistä ja matkoista. Teoksen rauhallinen ulkoasu saa Rossilta kiitosta, samoin runsas kuvitus, jota on kiitetty muissakin arvioissa.
Kehäkukkahappo
Kehäkukkahappo eli (8"E",10"E",12"Z")-oktadeka-8,10,12-trieenihappo on tyydyttymätön omega-6-rasvahappo. Yhdiste on saanut nimensä kehäkukan ("Calendula officinalis") mukaan, jossa kyseistä yhdistettä on runsaasti.